سرائیکی وکیپیڈیا

سرائیکی ویکیپیڈیا آزاد دائرۃ المعارف ویکپیڈیا کا سرائیکی نسخہ ہے جس کا آغاز نومبر 2020ء کو ہوا۔ اس وقت سرائیکی ویکیپیڈیا میں 5000 سے زائد مضامین موجود ہیں اور سرائیکی ویکی پیڈیا بلحاظ تعداد مضامین 200 ویں درجہ پر ہے۔

تاریخ
سرائیکی وکیپیڈیا پر کام کا آغاز 2008ء میں شروع کیا گیا جو کہ وکیمیڈیا انکوبیٹر پر تھا۔ اس کا آغاز ملتان سے تعلق رکھنے والے ایک دانشور پرویز قادر کے ہاتھوں ہوا۔ بعد ازاں سست روی سے اس پر کام جاری رہا۔ فروری 2018ء تک اس میں 355 مضامین تھے۔ پرویز قادر کی کوششوں سے سرائیکی تحریک کے ایک کارکن اسماعیل بھٹہ نے اس پر مضامین لکھنا شروع کئے اور دونوں نے مل کر سرائیکی وکیپیڈیا کی منظوری کی کوششیں تیز کر دیں اور وکیمیڈیا کو اس حوالے سے رائے دیتے رہے۔ نومبر 2020ء میں مضامین 3000 سے زائد ہو جانے پر سرائیکی وکیپیڈیا کی الگ ویب سائٹ لانچ کر دی گئی۔ اس طرح بغیر کسی ادارے کی معاونت کے اسماعیل بھٹہ سمیت محض چند افراد نے یہ کام کر دکھایا جو کہ اسی طرح جاری ہے۔

سنگ میل
نومبر 2020ء میں سرائیکی وکیپیڈیا کی باقاعدہ منظوری کر کے الگ ویب سائٹ لانچ کی گئی۔
17 اپریل 2022ء کو سرائیکی وکیپیڈیا کے 5000 مضامین مکمل ہوئے۔

حوالہ جات